**Escriptura de capítols matrimonials i heretament** (art. 431-18 del llibre quart del Codi civil de Catalunya)

**Autor:** José Antonio García González (advocat)

Número ..................

**ESCRIPTURA DE CAPÍTOLS MATRIMONIALS I HERETAMENT**

+Legislación

• RD de 24 julio 1889. Año 1889. Código Civil

• art.1316, art.1435

............ (*lloc*), .......... de ........... de dos mil ....... .

Davant meu, .........., notari/ària de l’Il·lustre Col·legi de Catalunya, amb residència a .......... .

**COMPAREIXEN**

D’una banda, el Sr./Sra. ..............., major d’edat, .......... (*estat civil*), de veïnatge civil català, de professió ..............., veí/ïna de .......... (*població*), amb domicili al carrer ................., número ................., i amb DNI número .................. .

I, de l’altra, el Sr./Sra. ..............., major d’edat, .......... (*estat civil*), de veïnatge civil català, de professió ..............., veí/ïna de .......... (*població*), amb domicili al carrer ................., número ................., i amb DNI número .................. .

**Intervenen** en nom i dret propis,i tenen, al meu judici,<A[judici|seny]> la capacitat legal necessària per atorgar aquesta escriptura de capítols matrimonials, i a aquest efecte,

**MANIFESTEN**

Que, de conformitat amb l’article 431-18 de la Llei 10/2008, de 10 de juliol, del llibre quart del Codi civil de Catalunya, relatiu a les successions (en endavant, CCCat), és la seva voluntat pactar de mutu acord la institució d’hereu, motiu pel qual atorguen aquesta escriptura de capítols matrimonials i heretament, i a aquest efecte,

**ATORGUEN**

**Primer.** Que el seu matrimoni s’ha de regir, a partir d’avui, pel règim de separació de béns de Catalunya, i que cadascun d’ells tingui la propietat, el gaudi, l’administració i la disposició dels béns propis, en els termes i amb l’extensió previstos als articles 232-1 i següents i altres de concordants del CCCat, o en qualssevol altres lleis que puguin dictar-se per regular el règim esmentat.

**Segon.** Que,sens perjudici del dret de llegítima que pugui existir, de conformitat amb els articles 431-20, 431-21 i 431-23-2 del CCCat, atorguen heretament mutual preventiu, de forma que s’institueixen mútuament hereus universals de tots els béns i els drets, els crèdits i les accions que deixin el dia de la seva defunció.

Les persones heretants substitueixen vulgarment l’hereu pels seus descendents per estirps entre ells en els supòsits de premoriència, repudiació, incapacitat o en qualsevol cas en què aquell no pugui o no vulgui ser-ho.

**Tercer.** Que accepten que les disposicions per causa de mort posteriors a aquest heretament siguin plenament eficaces i deixin sense vigència el que acorden en aquesta escriptura.

**Quart.** Que, de conformitat amb l’article 431-21-2 del CCCat, en cas de revocació unilateral d’aquest heretament, no cal que aquest fet es notifiqui notarialment, de manera que les parts queden dispensades expressament d’aquesta obligació.

Així ho diuen i atorguen.

**Inscripció parcial i remissió de dades de l’escriptura als registres de la propietat**.Les persones compareixents sol·liciten al registre de la propietat competent que efectuï els assentaments pertinents als llibres al seu càrrec, i consenten la inscripció parcial d’aquesta escriptura si de la qualificació registral resulta algun defecte que n’impedeixi la inscripció completa.

Jo, el notari/ària, remetré telemàticament les dades necessàries al registre de la propietat corresponent per al seu assentament de presentació al diari, segons el Reial decret 2537/1994, de 29 de desembre, pel qual es modifiquen determinats articles dels reglaments notarial i hipotecari sobre col·laboració entre les notaries i els registres de la propietat per a la seguretat del tràfic jurídic immobiliari, i conforme a l’article 112.1 de la Llei 24/2001, de 27 de desembre, de mesures fiscals, administratives i de l’ordre social, expediré la nota de sol·licitud i de recepció corresponent del registre que escaigui.

**Reserves i advertiments legals**. Faig a les persones compareixents les reserves i els advertiments legals i fiscals, i en especial les adverteixo de les obligacions tributàries que les incumbeixen en els seus aspectes material, formal i sancionador.

**Advertiment lingüístic**. Jo, el notari/ària, he redactat aquest document en llengua catalana, de conformitat amb l’article 14 de la Llei 1/1998, de 7 de gener, de política lingüística.

**Protecció de dades de caràcter personal**. Identifico les persones compareixents pels seus documents d’identitat consignats abans, i em consten les seves circumstàncies personals segons el que resulta de les seves manifestacions. Així mateix, les persones compareixents queden informades del següent:

Les seves dades personals seran objecte de tractament en aquesta notaria. Les dades esmentades són necessàries per complir les obligacions legals de l’exercici de la funció pública notarial, conforme al que preveu la normativa prevista a la legislació notarial, de prevenció del blanqueig de capitals, tributària i, si escau, substantiva que sigui aplicable a l’acte o negoci jurídic documentat. La comunicació de les dades personals és un requisit legal, i les persones atorgants es troben obligades a facilitar-les. La conseqüència de no facilitar-les dades és que no seria possible autoritzar o intervenir aquest document públic. Les seves dades es conservaran amb caràcter confidencial.

Les finalitats del tractament de les dades són complir la normativa per autoritzar o intervenir aquest document, fer-ne el seguiment, emetre les factures corresponents i exercir les funcions pròpies de l’activitat notarial de compliment obligat. D’aquestes funcions es poden derivar decisions automatitzades, autoritzades per la llei i adoptades per les administracions públiques i les entitats cessionàries autoritzades per la llei, inclosa l’elaboració de perfils precisos per prevenir i investigar el blanqueig de capitals i el finançament del terrorisme per part de les autoritats competents.

El notari/ària ha de fer les cessions d’aquestes dades que siguin de compliment obligat a les administracions públiques, a les entitats i als subjectes que estipuli la llei i, si escau, al notari/ària que succeeixi o substitueixi l’actual en aquesta notaria. Les dades proporcionades es conservaran durant els anys necessaris per complir les obligacions legals del notari/ària o qui el substitueixi o succeeixi.

Les persones compareixents poden exercitar els seus drets d’accés, rectificació, supressió, limitació, portabilitat i oposició al tractament per correu postal davant la notaria autoritzant, situada al carrer ................., número ................., de ................. (*població* *i codi postal*). Així mateix, tenen el dret de presentar una reclamació davant d’una autoritat de control.

Les dades seran tractades i protegides segons la legislació notarial, la Llei orgànica 3/2018, de 5 de desembre, de protecció de dades personals i garantia dels drets digitals (o la llei que la substitueixi), i la seva normativa de desplegament, especialment el Reial decret 1720/2007, de 21 de desembre, i el Reglament (UE) 2016/679 del Parlament europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

**Atorgament i autorització**. Manifesto a les persones compareixents el seu dret a llegir aquesta escriptura, que no exerceixen. La llegeixo jo, l’aproven elles i la signen amb mi, el notari/ària, que dono fe de conèixer-les pels documents d’identificació consignats; que han prestat el consentiment lliurement; que l’atorgament s’adequa a la legalitat i a la voluntat degudament informada de les persones atorgants, i que les he informades de tota la resta del contingut d’aquest instrument, estès en ..... (*nombre*) fulls de paper segellat d’ús exclusiu per a documents notarials de la sèrie ....., números ..... i els ..... següents en ordre correlatiu, als quals s’afegeix el full següent amb número d’ordre immediatament següent a l’últim indicat, destinat a transcriure notes i/o diligències d’actuació. Jo, el notari/ària, en dono fe.

Segons la Llei 8/1989, de 13 d’abril, de taxes i preus públics, aquest document no té quantia aranzelària i es minuta pel concepte de drets fixos.

(*signatures*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94